Roland TR-909
**Roland TR-909 Rhythm Composer** (TR zn. Transistor Rythm) je bicí automat, vyrábaný firmou Roland v rokoch 1984-1985.

Dejiny
------

TR-909 bol zostavený Tadaom Kikumotom z Roland Corporation v roku 1983 v Japonsku. Kikumoto tiež navrhol Roland TB-303.

V tých rokoch sa snažili vytvoriť malý, lacný a jednoduchý bicí automat, ktorý by bol plnohodnotným "bubeníkom" a nahradil by (v daný moment) nie zrovna najúspešnejší TR-808.

Ako to už ale s produktami Roland x0x tak chodilo i TR-909 nebol zrovna marketingový úspech. Používatelia si sťažovali na nerealistické zvuky, a pritom glorifikovali jeho jednoduchosť používania a programovania.

Má integrované rytmické módy Shuffle a Flame, vďaka ktorým je rytmus viac "precítený a ľudský" než iba chladná pravidelnosť sekvencéru. Shuffle a Flame však majú určité omedzenia pri použití Akcentu na nástrojoch. Vďaka nastaveniam Akcentu je jednoduchšie riešenie rôznych hlasitostí a "ráznosti" nástojov bez stáleho otáčania *Volume* potenciometrom na každom nástroji.

Pôvodne mali byť z dôvodu nízkych nákladov všetky zvuky generované analogovo (spojité obvody s oscilátormi,filtrami, obálkami atď.), ale inžinieri zistili že "rýchle", spektrálne a frekvenčne bohatšie a vyššie položené zvuky (cymbal a hi-hats) nebude jednoduché reprodukovať verne k reálným nástrojom. Tadao Kikumoto sa aj s vývojovým týmom shodli, že tieto dva zvuky budú čítané z pamäte ROM s PCM-vzorkami, prevedené do spojitého signálu a následne ešte v spojitých obvodoch zvukovo poupravované. Atsushi Hoshiai, ktorý dostal za úlohu zpracovať software-ové riešenie týchto zvukov si ich navzorkoval doma , na svojich bubnoch. Potom ešte 6-bitové vzorky (sample) upravil na počítači s operačným systémom CP/M80.

Všetky ostatné zvuky sú generované analogovo v obvodoch. To však prináša aj radu "nedokonalostí" ako napr. fázujúce sa snare (vírivý bubon) a potlesk dohromady, pretože oba používajú rovnaký generátor šumu a pri správnom nastavený je počuť určité fázovanie týchto zvukov v pozadí.

TR-909 bol tiež prvý bicí automat od Rolandu, ktorý mal plne implementované MIDI. Nastavenie zvukov sa však neprenášalo - to bolo sále vykonávané používateľom analogovo potenciometrami na stroji. Avšak riadením bicieho automatu sa mohol kedykoľvek stať aj sekvencér z iného bicieho automatu alebo pracovnej stanice, poprípade počítač (Atari ST malo MIDI porty). A tiež naopak TR909 mohlo riadiť iné nástroje zo svojej "MIDI OUT". Nástroj mal taktiež možnosť sekvencovania externého nástroja buď cez MIDI (note+ON/OFF) alebo pomocou ***C**ontrol **V**oltage* Trigger-1 (výstup z Rim Shot-u). Samozrejmosťou bolo vybavenie DINsync-24 portom pre zachovanie kompatibility so staršími produktmi x0x.

TR-909 používal pamäťové karty Roland M64C na zálohovanie/prenášanie dát (nastavenie sekvencéra a iné) alebo bolo možné nahrať z Tape Out signál na zvukovú MC kazetu a potom ho znova pustiť do Tape In zásuvky s príslušným nastavením nástroja. 

Vďaka samostatným výstupom každého nástroja a bohato obdarenej konektivite sa stala TR-909 hojne používaná v štúdiách po celom svete, čo časom spôsobilo určitú "uniformitu" zvukov. Avšak vďaka tomu že sa stala podobne ako jej predchdcovia 808 a 303 nie zrovna najžiadanejším nástrojom profesionálov jej cena na použitom trhu klesala a tak bola ľahko dostupná začínajúcim Hip-Hop, Rap a Techno hudobníkom. A tí si ju zaobstarali do štúdia omnoho radšej ako v 80-tich rokoch glorifikovaný a predražený Linn Drum. 

"Pamäť dovoluje uložiť naprogramovaných 48 Rytmických Predlôh (Patterns) a 4 Skladby (Tracks) v jednej Banke. Sú k dispozicii dve Banky čo zdvojnásobuje kapacitu TR909." *Volne preložené z používateľskej príručky*

### Databáza zvukov

TR-909 obsahuje:

* basový bubon
* vírivý bubon
* low-tom
* Mid-tom
* High-tom
* Rim shot
* handclap
* hi-hat
* Cymbal (ride i crash)

Užívatelia
----------

* Bobby Orlando
* Daft Punk
* 808 State
* Moby
* Fatboy Slim
* Underworld
* Gorillaz
* RZA
* Radiohead
* LCD Soundsystem

Klony
-----

* Novation Drumstation
* JoMoX Xbase 09
* ReBirth RB-338
* JoMoX

Referencie
----------

1. ↑  Martin Russ. *Sound synthesis and sampling*. [s.l.] : [s.n.]. Dostupné online. S. 66.